
TRAHANDO HUNTO DEN MESUN UNION Y CU MAS POSITIVISMO CADA DIA, 


PA ARUBA SIGUI RECUPERA. 


= So 

Gabinete Wever-Croes || 


“Nos no ta ainda caminda 
cu Nos mester ta, pero Nos 
ta riba e bon caminda”. 


#ArubaRecupera 
#UnidadDenAccion 
#gabinetewevercroes2 


#unionypositivismo 
#cuamorpaaruba 


ARUBA TA CUMPLIENDO CU E OTRO 
CONDICIONNAN 


Den e conferencia di prensa di Gobierno di Aruba dialuna mainta, 
Prome Minister Evelyn Wever-Croes a elabora ampliamento 
riba e condicionnan di Hulanda. Ora cu Covid a bati na nos 
porta, Gobierno a bay di acuerdo cu 3 condicion di Hulanda 
pa haya placa pa nos pueblo sobrevivi. Prome Minister a duna 
di conoce cu dos di e condicionnan aki, ta bayendo bon. E 
COHO cu despues a bira e acuerdo mutuo cu Gobierno a 
firma na April ultimo. E acuerdo aki ta den pleno ehecusion. E 
Landspakket tambe ta bayendo bon. E RAft ainda ta pendiente 
kico lo bay pasa. 


LANDSPAKKET 

Pa loke ta trata e Landspakket, Prome Minister a demostra den 
un grafico adhunto, con e Landspakket ta wordo atendi. Den 
e grafico por nota tres color, oranje, berde y cora. Gobierno 
ta publica e raportahenan di ehecucion di e Landspakket 
cada kwartal y ta manda esaki pa Parlamento di Aruba. Den 
e raportahenan di cada kwartal, Gobierno ta indica con ta 
bayendo cu e maneho di Landspakket y cua ta e pasonan cu 
lo tuma. 


* TOELICHTING UR Q2 - 2023 


Toelichting UR Q2-2023 
SINT MAARTEN 
Rood 


Rood 


ARUBA TA CUMPLIENDO CU E PALABRACIONNAN 

Por nota den e grafico cu berde ta indica ora cu e accionnan ta 
bayendo bon. Oranje ta indica cu e accionnan ta preocupante, 
y cora ta indica cu no ta bayendo bon. Den e prome columna, 
por nota cu Aruba ta bayendo bon, tin masha poco den oranje 
y nada den cora y e gran mayora ta den berde. Esaki ta 
indicacion cu e reformanan ta bayendo bon manera nan ta 


plania. Por nota den e di dos otro columnanan e diferencia 
entre Corsou y Sint Maarten. Corsou tin un poco mas reto cu 
Aruba pa atende cu e reformanan. Corsou tin mas na oranje, e 
tin cora y menos na berde. Sint Maarten ta bayendo tiki miho 
cu Corsou y cu poco mas reto cu Aruba. Aruba ta cumpliendo 
cu e palabracionnan haci den e acuerdo mutuo di November 
2020. 


RAft 

Prome Minister a enfatisa cu e unico di e tres condicionnan cu a 
keda pendiente ta e RAft. Gobierno a negocia cu Hulanda hopi 
intensamente pa nan logra trece algun cambio den e concepto 
di RAft cu Hulanda a presenta Aruba na prome instante. 
Gobierno a bay di acuerdo pa manda e leynan aki pa bay den 
proceso pa asina Aruba haya conseho di Raad van Advies di 
Aruba y Raad van State di Hulanda. “Nos tawata sa cu Raad 
van Advies di Aruba y Raad van State lo duna Aruba rason. 
Nan a acepta algun cambio. Sinembargo den negosacion cu 
Hulanda, nan no tawata dispuesto pa bay mas leu y acepta 
mas cambio den e RAft”, Prome Minister a indica. 


Prome Minister a duna di conoce cu manera cu Gobierno di 
Aruba a premira, tanto di Raad van Advies di Aruba y Raad van 
State di Hulanda, tawata hopi critico den nan conseho y no ta 
kere cu e ley di RAft ta e miho instrumento pa Aruba aworaki. 

Prome Minister Evelyn Wever-Croes: 


GABINETE WEVER-CROES II TA CUMPLI 
2 AÑA DEN GOBERNACION 


"Danki pa bo sosten, danki pa bo confiansa" 


A PA 

Diaranson, 20 di September 2023, Gabinete Wever-Croes Il ta 
cumpli 2 aña den gobernacion. Prome Minister Evelyn Wever- 
Croes a expresa, cu e ultimo 2 añanan aki tabata di hopi 
reto, pero cu esfuerso, dedicacion y amor, a logra stabilisa e 
pashent "Aruba", cu na comienso di gobernacion, ainda tabata 
den gara di e pandemia. Gabinete Wever-Croes || no a logra 
solamente di stabilisa pais Aruba, sino awor e ta recuperando, 
y tur instancia local y internacional ta wak e recuperacion aki. 
Nos no ta ainda caminda cu nos mester ta, pero nos ta riba e 
bon caminda. 


Prome Minister a indica cu e trabounan durante e ultimo 
2 añanan no tabata facil. Tur 8 minister di e Gabinete aki a 
traha y ta trahando duro pa e recuperacion aki yega na cada 
ciudadano di pais Aruba, y den nan hogar. Danki na tur e 
trabounan duro di e ministernan, por nota awe, cu e situacion 
financiero ta bou control, y cu Aruba ta e unico pais den Reino 
cu ta mirando un surplus. 


E gastonan di Gobierno ta bahando, y e entradanan ta subiendo, 
cual ta yuda pa por paga e compromisonan financiero cu 
e pais tin. E economia tambe ta creciendo, danki na e pilar 
economico mas grandi cu ta turismo. Mientras cu inflacion ta 
bahando. Gabinete Wever-Croes Il tambe tin como meta pa 
duna mas atencion na calidad di enseñansa, y di cuido, y pa 
pais Aruba sigui desaroya den balanse cu e medio ambiente. 


“Tur esakinan ta metanan cu Gabinete Wever-Croes Il lo 
mantene y mehora den e siguiente aña di gobernacion. 
Logronan cu apesar di tur e retonan cu a bin den nos caminda, 
nos Gobierno ta hibando pais Aruba den e bon caminda. Mi ta 
sigur cu padilanti tambe nos lo encontra retonanan nobo na 
caminda, pero mirando e experiencia cu nos a gana e ultimo 
dos añanan aki, y e amor y dedicacion cu cada minister ta pone 
den nan trabou, mi ta sigur cu nos lo enfrenta nan cu balentia, 
y lo logra surpasa cada un di nan tambe. Mi ta orguyoso di 
e Gabinete aki y tur loke nos a logra pa nos dushi baranca. 
Mi ta gradici henter comunidad di Aruba pa nan sosten y nan 
confiansa", Prome Minister a expresa. 

“Dos aña di liderazgo 
determina pa Aruba". 


Grad 
Durante juli 2023, Conseho di Minister a bay di acuerdo cu un 
proposicion for di Ministerio di Integridad pa periodicamente 
tene sesionnan den Conseho di Minister tocante integridad 
gubernamental. E sesionnan lo tuma luga cada kwartaal. 


E prome sesion a tuma luga dia 19 di september 2023, hunto 
cu conseheronan Carlos Guiamo y Ruthlyn Lindor. Despues di 
un introduccion cortico, e reunion a procede na un forma hopi 
interactivo. 


Durante e mesun reunion den Conseho di Minister tambe a 
delibera riba algun punto di e concepto pa un codigo di conducta 
pa minister. E codigo di conducta ta trata un variedad di tema 
manera nevenfuncties, conflicto di interes, biahe di trabou, con 
pa anda cu regalonan, y mas. 


E siguiente sesion den Conseho di Minister tocante integridad 
gubernamental ta plania pa december 2023. Pa loke ta trata 
e concepto pa un codigo di conducta pa minister: esaki lo 
wordo finalisa riba termino corto door di bureau di Minister di 
Integridad den colaboracion cu Bureau Integriteit Aruba. 

CUMINSA PREPARA PA BAKI DEN BARIO Y SEPARA BO DESPERDICIO 


GREEN WASTE METAL e-WASTE CONSTRUCCION BULK/MIXED 

frishider 
stoof 
wasmashin 
dryer 

airco 

cabel 

waya 

pijp 

mueble di metal 
parti di motor 
bais 

zim 

heki 

herment 
pomp 
bentana 
porta 


TV 
computer 
laptop 
mouse 
keyboard 
monitor 
printer 
telefon 
celular 
radio 
speaker 
camara 
consola di wega 


cement 
bloki 
santo 
pavers 
concret 


mueble 
corchon 
tegel 

pot di wc 
wasbak 
paña 
sapato 
tubo di pvc 
ceramica 
porcelina 
plastic 
rubber 
palo 
plywood 
disk 

Gobierno di Aruba Ha. 

#ArubaRecupera 
#UnidadDenAccion 
#gabinetewevercroes2 


“Un maneho marca pa 
resiliensia, unidad, 
y positivismo solido”. 


mus: Xiomara Maduro 


PANA 


Gabinete Wever-Croes || #uni ER 
unionypositivismo 


#cuamorpaaruba 


— 


Demostrando cu no tin limite ora cu bo kere den bo mes 


MINISTER MADURO A RICIBI BRAINER LAMPE, 
DISJONRICK JACOBS Y GERALD MORETA NA 


NAN YEGADA FOR DI MARYLAND 
Esaki despues di a finalisa IRONMAN 140.6 exitosamente 


Ayera, Minister di Finansa y Cultura, representando Minister 


President y Minister di Deporte, tabata na Aeropuerto 
Internacional Reina Beatrix pa asina ricibi e team cu a 
representa nos Pais den e full IRONMAN 140.6 na Maryland. 
Ta trata aki di e team cu ta consisti di Brainer Lampe, Disjonrick 
Jacobs y Gerald Moreta cu a sa di marca historia, poniendo 
Aruba su nomber resona un biaha mas den un di e eventonan 
di mas grandi y popular na mundo pa locual ta trata e deporte 
di triathlon. E duo aki ta bira e di 14 na mundo pa participa 
den IRONMAN di e forma cu nan a haci esaki. Sin duda, un 
orguyo pa nos Pais y pa tur esnan cu ta sigui e team aki di 
cerca, apoyandonan desde cu nan a cuminsa algun aña atras 
pa awo. 


Na e ocacion aki, Minister Maduro a expresa su gratitud 
pa e team completo, pero sigur tambe na tur esnan cu ta 
sostenenan den e deporte aki. Minister Maduro mes ta un fiel 
fanatico di nan y ta sigui nan pasonan di cerca. 'Danki pa kere 
den boso mes y danki pa kere den Aruba? tabata palabra final 
di e mandatario. 


Den nomber di Gobierno di Aruba, Minister Maduro ta 
gradici Brainer, Disjonrick y Gerald pa a representa nos Pais 
dignamente aya na Maryland y pa a laga e nomber di nos Pais 
resona atraves di IRONMAN y ta deseanan tur clase di exito 
den nan futuro participacion. 

Gabinete Wever-Croes || 


“Solamente ta spera 
nos un futuro mas briyante”. 

#ArubaRecupera 
#UnidadDenAccion 
#gabinetewevercroes2 


#unionypositivismo 
#cuamorpaaruba 


A BISHITA CENTRO DI BARIO DAKOTA DEN 
CUADRO DI PROYECTO VEILIGE BARIO'S 


Minister di Husticia y Asuntonan Social sr. Rocco Tjon, a bishita 
Centro di Bario Dakota, den cuadro di proyecto Veilige Bario's 
y a ricibi un recorido amplio for di e directiva di Centro di Bario 
Dakota, caminda a logra wak e diferente activadad cu ta wordo 
brinda. Manera ta conoci, un di e pilarnan di e proyecto aki ta 
pa re-activa e diferente centronan di bario y pa e motibo ey a 
percura pa restructura e manera con e centronan di bario ta 
ricibi e subsidio. Ministerio di Husticia y Asuntonan Social a 
sera un asociacion cu CEDE Aruba, y ya caba e movicionnan 
cu tin andando den cada centro di bario ta uno riparabel. 


Diariamente, centro di bario Dakota ta ricibi alrededor di 150 
mucha cu ta bishita e centro di bario y ta participa na e diferente 
actividad cu nan tin pa ofrece. Notabel ta, cu e parti di futbol 
y deporte en general tin hopi acohida como tambe e parti di 
arte y baile. Banda di esaki, preparacionnan ta tumando luga 
pa loke ta e parti infrastructural pa asina construi un “Youth 
Corner”, caminda ta bay brinda diferente otro tipo di actividad 
na e muchanan, tambe lo tene cuenta cu e parti cibernetico, 
lo bay tin un parti dedica na esaki, pa asina e muchanan por 
participa na e parti aki. 


Pa loke ta e aspecto di deporte, e parti di basketball tambe 
ta hayando su atencion, cual ta un inversion di ministerio di 


NET 37 
Enseñansa y Deporte. Centro di Bario Dakota lo bay ta e prome 
centro di bario cu ta bay tin un veld di basket pues lo ta e prome 
cu un veld di basket cu ta cumpli cu tur e regulacionnan pa loke 
ta trata e Federacion Internacional di Basketball (FIBA). 


Banda di esaki, a haya un bista tambe di tur loke ta wordo brinda 
na e muchanan pa loke ta e parti social. Adicionalmente, a toca 
e parti di educacion, cual ta un parti hopi importante di cual lo 
bay percura pa brinda mas atencion den e centro di bario pa cu 
esaki. Asina por bisa, cu ta brinda e parti di liderazgo personal 
na e muchanan, a traves di deporte, arte y baile, cual ta forma 
nos muchanan riba e tematica aki. 


E mandatario a combersa breve cu e supervisor di actividad 
cual ta algo nobo cu a traves di e restructuracion a bira posibel. 
Ta asina cu a traves di CEDE Aruba a contrata supervisornan 
di actividad pa e diferente centronan di bario, di cual awe por 
wak e frutonan di esaki. 


Por ultimo, a gradici colega minister di Enseñansa y Deporte 
sr. Endy Croes pa cu e inversionnan haci, tambe a manda 
palabranan di pabien na e directiva di Centro di Bario Dakota 
cu ta haciendo un tremendo trabou. Pues mas y mas ta percura 
pa por tin mas actividad den e centronan di bario. 

Continuacion POTRETNAN DI BISHITA NA CENTRO DI BARIO DAKOTA.... 

`Unidad y positivismo #ArubaRecupera 


PITT ta sigui alumbra nos NE #UnidadDenAccion 


Gabineta Wever Crass || caminda””. #gabinetewevercroes2 

#unionypositivismo 


#cuamorpaaruba 


E MAESTRONAN RESORTA BOU DI SCOL DI DPS 
A HAYA TRAINING PA E INTRODUCCION DI 
PROGRAMA DI EDUCACION SEXUAL, BIBA AMOR 


Dia 18 pa 23 di september 2023, a tuma luga capacitacion 
di e maestronan en conexion cu introduccion di programa 
di educacion sexual, Biba Amor. Maestronan di klas 5 y 6, 
cabesante, ib'ers y docentenan di Movecion di Salud a asisti 
na un dia di estudio. E programa ta consisti di un “lespakket”, 
cu ta enfoca pa amplia e conocemento encuanto e fasenan 
di desaroyo, entre otro, adolesencia, desaroyo sexual na 
nivel di e alumno, anticonceptivo y malesa cu por transmiti 
sexualmente. Tambe a enfatisa riba e bienestar social 
emocional di e alumno, riba habilidad social y actitudnan pa 
haci escogencianan consciente riba tereno sexual. 


SKOA y SPCOA a introduci e metodo Biba Amor desde basta 
tempo atras. Minister Endy Croes a mira e gran importancia di 
educacion sexual na scol y a tuma e decision pa implementa 
e metodo Biba Amor tambe na e scolnan cu ta resorta bou di 
DPS. Lo implementa e metodo Biba Amor pa e alumnonan 
di afia 5 y 6 di scol basico. Banda di esaki, tabatin un anochi 
informativo pa mayor, unda cu a duna splicacion amplio di 
e topiconan cu ta bay trata den e metodo y alabes duna e 
mayornan espacio pa haci pregunta. Minister Endy Croes ta 
gradici tur esnan cu a contribui den e proyecto educativo aki 
na bienestar di tur mucha y hoben di Aruba. 

FALTA 2 DIA MAS PA POR PARTICIPA DEN E 
CONCURSO DI PINTAMENTO CACHO DEN CURA 


E aña aki ta di cinco aña consecutivo cu ta organisa un 
Concurso di Pintamento, pues Gobierno di Aruba ta celebrando 


su prome lustro pa esaki. 


E meta di e concurso ta pa conscientisa specialmente nos 
muchanan tocante Aruba su Ley di Cacho. A traves di pintura 


e muchanan por expresa y sifia 
mas tocante e ley aki. E afia aki 
e muchanan mester pinta un of 
mas cacho den cura. Minister di 
Ensefiansa Endy Croes a dicidi 
di sigui e liña di e campaña cu 
Cuerpo Policial a inicia na juli: 
Cacho Den Cura, Ta Ley E Ta. 


Participacion ta completamente 
gratis y tur mucha cu ta bay 
scol basico por participa. Si abo 
como mayor sa cu bo yiu no a 
ricibi e formulario na scol, por 
download e formulario via www. 
specialprojectsaruba.org tambe 
pa print pagina 2 (e print mag ta 
blanco cu preto); pagina 1 ta e 
pagina di informacion. E pintura 
mester ta na color y pinta door di 
e mucha mes, pues sin ayudo di 
un mayor. Ta importante pa pone 
informacion di e alumno riba e 
formulario di participacion pa 
asina por comunica cu e alumno 
cu a gana. 


Diabierna, dia 22 di september 
2023, ta e ultimo dia cu por 
entrega e formularionan. Por 
entrega e formularionan na 
Bestuurskantoor Oranjestad, na 
HBK San Nicolas of na e MFA 
mas cerca. 


Lo anuncia e ganadonan dia 4 
di october 2023 riba e pagina di 
Facebook di Gabinete Wever- 
Croes. E muchanan cu gana lo 
haya un invitacion pa ricibi nan 
regalito despues di vakantie di 

october. 
Gobierno di Aruba ta invita tur mayor y maestro pa stimula e 
muchanan cu ta bay scol basico pa participa. Minister Endy 
Croes ta spera di por conta cu un cantidad record e aña aki. 
Ban nos tur inculca e atencion debido di nos Ley di Cacho den 
nos muchanan. 


Gabinete Wever-Croes || 


SEPTEMBER 


2023 


Nos no ta ainda caminda cu nos mester ta, 
pero nos ta riba e bon caminda. 
Dos aña di liderazgo determina na Aruba. 
Un maneho marca pa resiliensia, unidad, y positivismo solido. 


Den cara di reto sin precedente, nos a demostra cu union ta haci forza. 
Hunto nos a demostra cu nos por supera tur reto. 
Solamente ta spera nos un futuro mas briyante. 

Unidad y positivismo ta sigui alumbra nos caminda. 

Y hiba nos na prosperidad y bienestar pa tur hende. 


#ARUBARECUPERA #UNIDADDENACCION 
#GABINETEWEVERCROES2 #UNIONYPOSITIVISMO 
#CUAMORPAARUBA 


